1. ΠΑΡΑΤΑΣΗ ΤΗΣ ΑΥΤΟΜΑΤΗΣ ΑΝΑΝΕΩΣΗΣ ΟΛΩΝ ΤΩΝ ΔΕΛΤΙΩΝ ΑΝΕΡΓΙΑΣ ΠΟΥ ΛΗΓΟΥΝ ΕΩΣ ΚΑΙ ΤΙΣ 30 ΑΠΡΙΛΙΟΥ 2020

Μένουμε σπίτι! Στο πλαίσιο των προληπτικών μέτρων για τον περιορισμό της εξάπλωσης του κορωνοϊού και τη δραστική μείωση του συγχρωτισμού και συνωστισμού, η Διοίκηση του ΟΑΕΔ αποφάσισε την παράταση της αυτόματης ανανέωσης όλων των δελτίων ανεργίας που λήγουν έως και τις 30 Απριλίου 2020, μέσω του Ολοκληρωμένου Πληροφοριακού Συστήματος του Οργανισμού. Στις 17 Μαρτίου η Διοίκηση του Οργανισμού είχε ανακοινώσει την αυτόματη ανανέωση όλων των δελτίων ανεργίας που θα έληγαν στο χρονικό διάστημα από 18 Μαρτίου έως και 5 Απριλίου 2020.

Με αυτό τον τρόπο, οι εγγεγραμμένοι άνεργοι που υποχρεούνται να ανανεώσουν το δελτίο ανεργίας τους κατά το παραπάνω διάστημα, δεν χρειάζεται να προχωρήσουν σε καμία ενέργεια ανανέωσης. Υπενθυμίζεται πως η ανανέωση του δελτίου γίνεται είτε μέσω της ηλεκτρονικής υπηρεσίας του ΟΑΕΔ, είτε με αυτοπρόσωπη παρουσία στα Κέντρα Εξυπηρέτησης Πολιτών (ΚΕΠ). Το μέτρο αυτό αποσκοπεί στη διευκόλυνση των ανέργων, στον περιορισμό των μετακινήσεων και στην αποφυγή συγχρωτισμού στα ΚΕΠ.

Επίσης, για πρώτη φορά οι άνεργοι μπορούν ηλεκτρονικά να εγγράφονται στο μητρώο, να αποκτούν δελτίο ανεργίας και να υποβάλλουν αίτηση για την τακτική επιδότηση ανεργίας. Δεν υπάρχει πλέον κανένας λόγος προσέλευσης στα 118 Κέντρα Προώθησης Απασχόλησης (ΚΠΑ2) με ραντεβού, καθώς όλες οι υπηρεσίες του Οργανισμού παρέχονται ηλεκτρονικά.

Για να γίνετε νέος χρήστης των ηλεκτρονικών υπηρεσιών του ΟΑΕΔ στο <http://www.oaed.gr/eggrafi>.

Για είσοδο σε όλες τις ηλεκτρονικές υπηρεσίες του ΟΑΕΔ στο <http://www.oaed.gr/e-yperesies>.

1. Ηλεκτρονικά η έκδοση δελτίου ανεργίας και η αίτηση επιδότησης ανεργίας Κανένας λόγος προσέλευσης - Όλες οι υπηρεσίες παρέχονται πλέον ηλεκτρονικά

Οι εγγραφές στο μητρώο για έκδοση δελτίου ανεργίας και οι αιτήσεις για το επίδομα ανεργίας αποτελούν περίπου τα 2/3 του συνολικού αριθμού επισκέψεων στα 118 Κέντρα Προώθησης Απασχόλησης (ΚΠΑ2) και είναι οι μόνες υπηρεσίες για τις οποίες οι πολίτες μπορούν να κλείσουν ραντεβού από τις 16 Μαρτίου και μετά.

Δεν υπάρχει πλέον κανένας λόγος προσέλευσης στα ΚΠΑ2 με ραντεβού, καθώς όλες οι υπηρεσίες του Οργανισμού παρέχονται ηλεκτρονικά.

• Για όσους ανέργους έχουν ήδη προγραμματισμένα ραντεβού, μετά την ηλεκτρονική εγγραφή τους στο μητρώο ή/και την ηλεκτρονική αίτησή τους για το επίδομα ανεργίας, το ραντεβού τους θα ακυρώνεται.

• Για όσους ανέργους έχουν αιτηθεί ραντεβού που ακόμα δεν έχει προγραμματιστεί, μετά την ηλεκτρονική εγγραφή τους στο μητρώο ή/και την ηλεκτρονική αίτησή τους για το επίδομα ανεργίας, δεν θα προγραμματίζεται το ραντεβού.

 Ραντεβού θα πραγματοποιούνται μόνο για όσους ανέργους δεν προχωρήσουν σε ηλεκτρονική εγγραφή ή/και αίτηση. Ο ΟΑΕΔ έχει υλοποιήσει ένα εκτεταμένο σύνολο υπηρεσιών ηλεκτρονικής διακυβέρνησης που περιλαμβάνει περισσότερες από 40 ηλεκτρονικές υπηρεσίες για ανέργους, εργαζόμενους, εργοδότες, και επιχειρήσεις.

Υπενθυμίζεται πως η πρόσβαση νέων χρηστών στις ηλεκτρονικές υπηρεσίες του ΟΑΕΔ γίνεται αποκλειστικά ηλεκτρονικά με τους κωδικούς του TAXISnet.

Για να γίνετε νέος χρήστης των ηλεκτρονικών υπηρεσιών του ΟΑΕΔ στο <http://www.oaed.gr/eggrafi>.

Για είσοδο σε όλες τις ηλεκτρονικές υπηρεσίες του ΟΑΕΔ στο <http://www.oaed.gr/e-yperesies>.

1. Οι νέες ηλεκτρονικές υπηρεσίες στο εικονίδιο «ΜΕΝΟΥΜΕ ΣΠΙΤΙ» στην ιστοσελίδα του ΟΑΕΔ

 (εγγραφή στο μητρώο ανέργων και αίτηση για επίδομα ανεργίας, είσοδος, εγγραφή, προγραμματισμός ραντεβού, δήλωση παρουσίας)

Πιο συγκεκριμένα, βρίσκονται στο <http://www.oaed.gr/menoumespiti> όπου αναφέρονται αναλυτικά.

Για εγγραφή στο Μητρώο Ανέργων, πατήστε https://eservices.oaed.gr/pls/apex/f?p=1001:1:0:::::

Για εγγραφή στο Μητρώο Ανέργων και αίτηση για Επίδομα Ανεργίας, πατήστε <https://eservices.oaed.gr/pls/apex/f?p=1001:1:>

Για αίτημα προγραμματισμένου ραντεβού ή δήλωση παρουσίας, πατήστε <https://auth.oaed.gr/rendezvous.aspx>

Για εγγραφή στις Ηλεκτρονικές Υπηρεσίες, πατήστε <https://eservices.oaed.gr/pls/apex/f?p=110:106>

Για είσοδο στις Ηλεκτρονικές Υπηρεσίες, πατήστε <http://www.oaed.gr/e-yperesies>.

Η Υποχρεωτική Δήλωση παρουσίας γίνεται μέσω της [σχετικής φόρμας](https://auth.oaed.gr/rendezvous.aspx) ή εναλλακτικά μέσω ηλεκτρονικού ταχυδρομείου (e-mail), το οποίο πρέπει να στείλετε στο Κέντρο Προώθησης Απασχόλησης ([ΚΠΑ2) που ανήκετε](http://www.oaed.gr/pou-aneko).

Δείτε πιο κάτω ποιο θέμα θα πρέπει να έχει το ηλεκτρονικό μήνυμα που θα στείλετε (αν δεν χρησιμοποιήσετε τη σχετική φόρμα), ποιο περιεχόμενο θα γράψετε και ποια στοιχεία θα πρέπει απαραιτήτως να συμπληρώσετε:

Θέμα: Δήλωση παρουσίας

Περιεχόμενο μηνύματος: Δηλώνω την παρουσία μου και δηλώνω υπεύθυνα ότι πληρώ τις προϋποθέσεις είσπραξης των μηνιαίων επιδομάτων.

Ονοματεπώνυμο:

ΑΦΜ:

Τηλέφωνο Κινητό:

Τηλέφωνο Σταθερό:

--------------------------------------------------------

Δείτε εδώ τις [διευθύνσεις ηλεκτρονικού ταχυδρομείου (e-mail) των Κέντρων Προώθησης Απασχόλησης (ΚΠΑ2).](http://www.oaed.gr/email)

Τέλος αν δεν σας διευκολύνει ο τρόπος που σας τα έχω παραθέσει μπορείτε να ανατρέξετε στην ιστοσελίδα του [ΟΑΕΔ](http://www.oaed.gr/home)

Σας Ευχαριστώ πολύ

Με εκτίμηση

Κιούση Ματίνα – Κοινωνική Λειτουργός